Galičas
Galičas (rus. Галич) – miestas Rusijoje, Kostromos srityje, prie Galičo ežero, 121 km į šiaurės rytus nuo Kostromos; rajono centras (bet į jo sudėtį neįeina). Geležinkelių mazgas, plentai į Kostromą, Bujų, Čuchlomą. Mašinų (ekskavatorių ir autokranų gamybos), maisto pramonė (seniau – taip pat odos, baldų, avalynės). Veikia krašto muziejus, XIV a. moterų vienuolynas, soboras (jame buvo žymi Galičo Motinos ikona, bolševikmečiu dingusi), Šv. Kozmos ir Demiano cerkvė, taip pat keletas nebeveikiančių XVII–XIX a. cerkvių, soborų ir vienuolynų.